el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el en el el el el el el el en el el el el el el el el el el el el el el el el el el el el el el de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Αθλητικός Σύλλογος Ολυμπιακός Βόλου 1937 είναι ελληνικό αθλητικό σωματείο με έδρα την πόλη του Βόλου και συγκεκριμένα στην περιοχή της Νέας Δημητριάδας. Έτος ίδρυσής του είναι το 1937 και χρώματά του είναι το κόκκινο και το λευκό. Διαθέτει τμήματα ποδοσφαίρου, καλαθοσφαίρισης, πετοσφαίρισης, άρσης βαρών, κολύμβησης, πάλης και τζούντο.
2 Ιουνίου 1937 (ως Α.Ο. Ολυμπιακός Βόλου)
1961 (ως Α.Ο. Εθνικός - Ολυμπιακός Βόλου)
2008 (ως Α.Σ. Ολυμπιακός Βόλου 1937)
Νέα Δημητριάδα Βόλου, Μαγνησία, Ελλάδα
10 Τμήμα υδατοσφαίρισης ανδρών
11 Τμήμα χειροσφαίρισης ανδρών
Το λογότυπο του Εθνικού Ολυμπιακού Βόλου έως το 2008
Ο σύλλογος ιδρύθηκε το 1937 με πρώτο πρόεδρο τον Απόστολο Πούργια. Η γέννηση της ομάδας πραγματοποιήθηκε στην παραθαλάσσια γειτονιά του Βόλου, Άγιος Κωνσταντίνος. Από το 1961 (συγχώνευση με Εθνικό Βόλου) έως το 2008 ο σύλλογος ονομαζόταν Εθνικός - Ολυμπιακός Βόλου.
Κύριο λήμμα: Α.Σ. Ολυμπιακός Βόλου 1937 (ποδόσφαιρο)
Το τμήμα ποδοσφαίρου ανδρών του Ολυμπιακού Βόλου εδρεύει στο Βόλο της Μαγνησίας. Διαχρονική του έδρα του αποτελεί το ΕΑΚ του Βόλου, το οποίο έχει χωρητικότητα 9.000 θέσεων. Όμως λόγω ακαταλληλότητας του γηπέδου χρησιμοποιεί το Δημοτικό Στάδιο Νεάπολης Βόλου, χωρητικότητας 2.500 θεατών.Ο Ολυμπιακός Βόλου έχει συμμετοχή στην δεύτερη κατά σειρά διασυλλογική Ευρωπαϊκή διοργάνωση Uefa Europa League 2011-12
Α.Σ. Ολυμπιακός Βόλου 1937
Νέα Δημητριάδα Βόλου, Ν. Μαγνησίας, Ελλάδα
Λαχανά 38, T.K. 38333, Βόλος
Το τμήμα καλαθοσφαίρισης του Ολυμπιακού Βόλου συμμετείχε στα τοπικά πρωταθλήματα της Ε.Σ.ΚA.Θ. από την εποχή της ίδρυσής της. Μάλιστα κατά την πρώτη χρονιά που διοργανώθηκαν αγώνες υπό την εποπτεία της, το 1981–82, τόσο το ανδρικό τμήμα όσο και το γυναικείο τμήμα κατέκτησαν το Πρωτάθλημα Α' Κατηγορίας Ε.Σ.ΚA.Θ.[1]
Σε δύο διαφορετικές περιστάσεις, κατά τις περιόδους 1991-92 και 1999-00, ο σύλλογος κατέλαβε την πρώτη θέση του 1ου Ομίλου Βορρά της Γ' Εθνικής Κατηγορίας Ανδρών.[2][3] Η πρώτη αγωνιστική περίοδος της νέας χιλιετίας βρήκε το σύλλογο στη Β' Εθνική Κατηγορία όπου παρέμεινε κατά τα έτη 2000-01 και 2001-02, προτού υποβιβαστεί.[3]
Ακολούθησαν δυο συναπτά έτη στη Γ' Εθνική Κατηγορία, από το φθινόπωρο του 2002 μέχρι και την άνοιξη του 2004. Κατά την αγωνιστική περίοδο 2004-05 ο σύλλογος ξεκίνησε ως "Α Σ Κασσάνδρα" και από την 4η αγωνιστική έγινε "ΑΣΚ Ολυμπιακός Βόλου", έπειτα από συγχώνευση με τον Ολυμπιακό Βόλου και τερμάτισε 5ος.[3] Ακολούθησε μία νέα τριετία, στη Β' Εθνική αυτή τη φορά, χωρίς μεγάλες διακρίσεις, καθώς ο σύλλογος καταλάμβανε θέσεις στην ουρά της τελικής κατάταξης.[3] Τελικά το 2007-08 κατέλαβε την τελευταία θέση της τελικής κατάταξης με μόλις 1 νίκη σε 30 αγώνες.[3] Άμεσο επακόλουθο ήταν ο υποβιβασμός στη Γ' Εθνική.[3] Η καθοδική πορεία συνεχίστηκε και την επόμενη χρονιά (2008-09) οπότε και η ομάδα του Βόλου κατετάγη 12η γνωρίζοντας τον υποβιβασμό στο τοπικό της πρωτάθλημα.[3]
Κατά την αγωνιστική περίοδο 2009-10, το σωματείο αγωνίστηκε στο τοπικό πρωτάθλημα ανδρών της Ε.Σ.ΚA.Θ. και συγκεκριμένα στα πλαίσια του 1ου Ομίλου της Β' Κατηγορίας Ανδρών. Καταλαμβάνοντας την 4η θέση του τελικού βαθμολογικού πίνακα παραμένοντας στην ίδια κατηγορία.[4] Την περίοδο 2010-11, πάντα στην ίδια κατηγορία και όμιλο, κατέλαβε την 3η θέση.[4] Το καλοκαίρι του 2011 η διοίκηση του συλλόγου ήρθε σε επαφή με την αντίστοιχη του Θεσσαλικού, ο οποίος είχε ανέλθει στην Α1 Κατηγορία της Ε.Σ.ΚΑ.Θ., η οποία συμφώνησε να απορροφηθεί ο τελευταίος από τον Ολυμπιακό.[5]
Κατά την αγωνιστική περίοδο 2011-12 ο Ολυμπιακός αγωνίστηκε στο Πρωτάθλημα της Α1 Ε.Σ.ΚΑ.Θ. καταλαμβάνοντας την 3η θέση της τελικής βαθμολογίας.[6]
Εξέχοντες καλαθοσφαιριστές που έκαναν τα πρώτα τους βήματα στον Ολυμπιακό Βόλου είναι οι Βασίλης Γκούμας, Νίκος Μπουντούρης και ο Παναγιώτης Λιάδελης.[εκκρεμεί παραπομπή]
Έδρα του συλλόγου είναι το Ε.Α.Κ. Βόλου, χωρητικότητας 1.200 θέσεων. Πρόεδρος του συλλόγου είναι ο Νικόλαος Τσεκούρας, ενώ καθήκοντα προπονητή διατηρεί από τον Σεπτέμβριο του 2019 ο Γιώργος Βλιώρας.
Κύριο λήμμα: Ολυμπιακός Βόλου (καλαθοσφαίριση γυναικών)
Το τμήμα γυναικείας καλαθοσφαίρισης του Ολυμπιακού Βόλου ήταν ήδη ενεργό τη δεκαετία του 1970 και, με εξαίρεση μια παύση της λειτουργίας του καθ' όλη τη διάρκεια της δεκαετίας του 2000, εξακολουθεί να δραστηριοποιείται μέχρι σήμερα.[7]
Στις επιτυχίες του συγκαταλέγεται ένα Πανελλήνιο Πρωτάθλημα,[8] μία συμμετοχή σε τελικό του Κυπέλλου Ελλάδος,[9] καθώς και τρεις συμμετοχές σε ευρωπαϊκές διοργανώσεις.[10] Στο απώγειο της ακμής του έφτασε τη δεκαετία του 1990, οπότε και συμμετείχε σταθερά στην κορυφαία κατηγορία των ελληνικών πρωταθλημάτων. Μεγαλύτερη διάκριση η πρόκριση στις 16 ευρωπαϊκές ομάδες του Λιλιάνα Ρονκέτι την περίοδο 1994-95 με προπονητές την Ελένη Παπαθανασίου και τον Γιώργο Δεληκούρα.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο Ολυμπιακός Βόλου από τις 5 Μαρτίου 2013 διαθέτει τμήμα γυναικείας πετοσφαίρισης.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα άρσης βαρών έχει καταγράψει πολλά μετάλλια κατά τη διάρκεια της λειτουργίας του, περίπου 56 συνολικά.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Από το τμήμα της κολύμβησης, το οποίο συνεχίζει τη λειτουργία του, έχουν βγει αθλητές με ευρωπαϊκές κατακτήσεις, όπως η Έυη Μακρυγιάννη, η οποία συμμετείχε πρόσφατα στους Θερινούς Ολυμπιακούς Αγώνες του Πεκίνου. Συνολικά το τμήμα είχε 21 μετάλλια στους Χειμερινούς και την πρώτη θέση σαν σύλλογος στα Πανθεσσαλικά Ιπποκράτεια το 1995-1996.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο Ολυμπιακός Βόλου από το 2014 διαθέτει τμήμα πάλης.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο Ολυμπιακός Βόλου από το 2014 διαθέτει τμήμα τζούντο.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα υδατοσφαίρισης έχει να επιδείξει το επίτευγμα συμμετοχής 6 πρώην παιχτών του στην Εθνική Ελλάδος το 1995.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα χειροσφαίρισης κατάφερε να φτάσει στη Β' Εθνική Κατηγορία το 2007 κατακτώντας το Πρωτάθλημα Γ' Εθνικής Κατηγορίας, ωστόσο διαλύθηκε την επόμενη χρονιά.
Έμβλημα του Ολυμπιακού Βόλου αποτελεί ο δαφνοστεφανομένος έφηβος.
↑ «Ενωση Σωματείων Καλαθοσφαίρισης Θεσσαλίας» Αρχειοθετήθηκε 2014-07-29 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Πρωταθλητές Γ' Εθνικής Ανδρών» Αρχειοθετήθηκε 2014-07-20 στο Wayback Machine., πληροφορίες στον επίσημο ιστότοπο της Ε.Ο.Κ.
↑ 3,0 3,1 3,2 3,3 3,4 3,5 3,6 «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine., πληροφορίες στον επίσημο ιστότοπο της Ε.Ο.Κ.
↑ 4,0 4,1 Ε.Σ.ΚΑ.Θ., επίσημος ιστότοπος.
↑ «Νέα προσπάθεια στο μπάσκετ του Ολυμπιακού Β.», άρθρο στον ιστότοπο της εφημερίδας «Η Θεσσαλία», 2 Νοεμβρίου 2011.
↑ «Πρωταθλητής ο Παλαμάς» Αρχειοθετήθηκε 2012-09-27 στο Wayback Machine., άρθρο στον επίσημο ιστότοπο της Ε.Σ.ΚΑ.Θ.
↑ «Ανέβηκε σαν «Άρτεμις», θα παίξει στην Α1 σαν «Ολυμπιακός Βόλου»!», άρθρο στον ιστότοπο WePlayBall.gr, 29 Ιουλίου 2009.
↑ «Πρωταθλητές Α1 Εθνικής Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Τελικός Κυπέλλου Ελλάδος 1997»[νεκρός σύνδεσμος], πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «A.O. Ethnikos Olympiakos: Team History», πληροφορίες στον επίσημο ιστότοπο της FIBA Europe. (Αγγλικά)